Tiuringijos Miškas
Tiuringijos Miškas (vok. Thüringer Wald) – kalnai vidurio Vokietijoje, Tiuringijos žemės pietinėje dalyje. Driekiasi į šiaurės vakarus ~120 km, plotis iki 35 km. Kalnai horstiniai, vidutinio aukštumo, sudūlėję. Šlaitai statūs, viršūnės suapvalėjusios. Aukščiausia vieta – Didžiojo Berbergo kalnas (982 m). Sudaryti daugiausia iš gneiso ir granito. Apaugę spygliuočių miškais. Išvystytas turizmas, kalnų slidinėjimas. Tiuringijos miške yra Vartburgo pilis.